Bacúšske sedlo

Bacúšske sedloIn: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. () je horské sedlo pod hlavným hrebeňom Nízkych Tatier. Nachádza sa v strednej časti pohoria, nad Vyšnou Bocou, severovýchodne od Brezna. Pomenované je podľa obce Bacúch, do ktorej z neho vedie turistický chodník.

 Polohopis 
Výrazná zníženina leží v centre pohoria, na západe geomorfologického podcelku Kráľovohoľské Tatry a v ich časti Priehyba. Sedlo sa nachádza v hlavnom nízkotatranskom hrebeni, východne od sedla Čertovica a oddeľuje západne situované Končisté () a východne ležiaci Jánov grúň (). Sedlo uľahčuje prechod z Bocianskej doliny cez údolie Podvrch južným smerom do Adamovej, Krškovej a Bacúšskej doliny. Severným smerom vodu do rieky Váh odvádza riečka Boca, z južne sa zvažujúcich častí odteká Bacúšskym potokom do rieky Hron.Kráľova hoľa, Letná turistická mapa 1:50 000, Vojenský kartografický ústav, š.p., Harmanec. 

Hrebeňom vedie hranica Národného parku Nízke Tatry a prechádza ním značená turistická magistrála Cesta hrdinov SNP, ktorú tu križuje chodník z Bacúcha a Vyšnej Boce. Sedlo je porastené riedkym porastom a teda poskytuje obmedzené výhľady. 

Sedlo leží na rozhraní Banskobystrického a Žilinského kraja a okresov Brezno a Liptovský Mikuláš a zasahuje na katastrálne územie obcí Bacúch a Vyšná Boca.

 Prístup 
 po  červenej turistickej značke (Cesta hrdinov SNP):
 od západu zo sedla Čertovica cez Sedlo za Lenivou
 od východu zo Zadnej hole () cez Ramžu
 po  modrej značke:
 od juhu z Bacúcha cez Bacúšsku a Krškovu dolinu 
 od severozápadu z Vyšnej Boce

 Referencie 

 Pozri aj 
 Kráľovohoľské Tatry
 Priehyba (geomorfologická časť)
 Zoznam sediel v Nízkych Tatrách

 Iné projekty 

 Externé odkazy 
 Poloha na turistickej mape

Kategória:Sedlá Nízkych Tatier